มีเลือดออกที่ช่องคลอด แต่ไม่ใช่ประจำเดือน มีเลือดออกเป็นลิ่มๆ ไม่มากเท่าไร เป็นทุกเดือนเลยค่ะเป็นมาประมาณ 4 เดือนแล้ว แต่เดือนนี้เลือดออกเป็นก้อน และมาเยอะมาก เป็นมาประมาณ10 กว่าวันแล้วค่ะ ไม่ทราบว่าเป็นอะไรไหมค่ะ
สวัสดีค่ะ การมีเลือดออกจากช่องคลอดโดยที่ไม่ใช่ประจำเดือน โดยออกมานาน 4เดือนแล้ว เลือดมีปริมาณมาก และออกนาน 10 กว่าวัน ถือเป็นอาการเลือดออกผิดปกติจากช่องคลอด โดยอาจเกิดจาก1. มีมดลูกอักเสบ แต่มีอาการปวดท้องน้อยและตกขาวที่ผิดปกติร่วมด้วย2. โรคของมดลูก เช่น เนื้องอกมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น3. การทำงานผลิตฮอร์โมนของรังไข่ผิดปกติ4. ผลข้างเคียงจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้น5. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้นดังนั้น หากยังคงมีเลือดออกผิดปกติมาอีกเรื่อยๆ แนะนำควรไปพบสูติ-นรีแพทย์เพื่อตรวจและรักษาให้เลือดหยุดไหล เพราะหากปล่อยให้มีเลือดออกมาบ่อยๆ ก็จะทำให้เกิดภาวะโลหิตจางตามมาได้ค่ะ